Gross Insurance: Sayohatchilarni sug‘urta qilish shartlari takomillashtirildi

Gross Insurance kompaniyasi sayohatchilar uchun sug‘urta mahsulotini takomillashtirdi. Dam olish vaqtida koronavirus bilan kasallanish xavfi yuqori bo‘lib qolmoqda. Faqat iyul oyining o‘zida kompaniya vatandoshlarning xorijda COVID-19’ni yuqtirib olish bilan bog‘liq 60 ta sug‘urta hodisasini qayd etdi va tegishli to‘lovlarni to‘lab berdi. Bugun biz sayohatchilarni sug‘urta qilish polisi dam olish chog‘ida sizni va xarajatlaringizni qanday qilib xatarlardan xoli qilishi mumkinligi hamda begona yurtda PZR javobi musbat bo‘lganda nimalar qilish lozimligi haqida so‘z yuritamiz.
Pandemiya tufayli dunyoda yuzaga kelgan yangi vaziyat o‘z qoidalarini o‘rnatmoqda. Ko‘plab mamlakatlarga kirishning allaqachon zarur shartlariga aylanib ulgurgan chiptalar, viza va sug‘urta polisining mavjudligi shartlaridan tashqari, bugungi kunda har gal mamlakatdan chiqayotganda yuqumli kasalliklar qo‘zg‘atuvchilarini aniqlash uchun test topshirish yoki aniqroq aytganda, polimeraza zanjir reaksiyasi (PZR) tahlilini o‘tkazish zarur.
Manfiy natija chiqsa, uyga qo‘rqmay, bexavotir qaytish mumkin. Agar test natijasi musbat bo‘lib chiqsa, narsalar allaqachon yig‘ishtirilgan, mehmonxonadagi bron tugagan, pullar qolmagan, til bilish esa yuzaki bo‘lsa, nima qilish kerak? Albatta, o‘z sug‘urta kompaniyangizga qo‘ng‘iroq qilishingiz lozim.
Gross Insurance sug‘urtasi agar sayohatchiga tibbiy yordam zarur bo‘lib qolsa, uning 60 000 yevro doirasida xarajatlarini to‘lab beradi. Ushbu mablag‘lardan 30 000 yevro davolanish uchun, 28 000 yevro transport xarajatlari uchun, 2000 yevro sayohatchi vafot etgan taqdirda bir yo‘la to‘lanadigan to‘lov uchun ajratiladi. Qanday holatlar haqida gap ketmoqda?
Sug‘urta kechiktirib bo‘lmaydigan shoshilinch yordam ko‘rsatish uchun mo‘ljallangan bo‘lib, bunga shamollash, kuyish, oftob urishi, barcha turdagi suyak sinishlari, kesilishlar, appenditsit va shu kabilar kiradi. Shu bilan bir qatorda, takomillashtirilgan sug‘urtada sug‘urta qoplamasiga sayohatchida COVID-19 aniqlanganda davolash, kasalxonaga joylashtirish xarajatlarini to‘lash ham kiritildi. Ushbu holatda kompaniya faqat davolash, alohidalash va yashash uchun 3000 yevrogacha miqdorda mablag‘ to‘lab beradi. Bundan tashqari, kompaniya siz uchun Toshkentga qaytish chiptasini xarid qilib beradi. Shuni yodda tutish muhimki, ushbu pullarni kompaniya kasalxona, mehmonxona va aviakompaniyaga to‘g‘ridan to‘g‘ri o‘tkazib beradi, qo‘lga to‘lab bermaydi.
COVID-19’ga shubha qilingan taqdirda, sayohatchi kasalxonada yoki mehmonxonada alohidalanadi va u PZR testini topshiradi. Agar bemor test topshirishga sug‘urta kompaniyasi tomonidan yo‘naltirilsa, natijalar 24 soat ichida tayyor bo‘ladi. Agar sayohatchi mustaqil ravishda topshirsa, natijalar 24—36 soat ichida tayyor bo‘ladi. Simptomlar mavjud bo‘lganida, davolash test natijasi olinishiga qadar boshlanadi. Sug‘urta kompaniyasi mazkur davolashni, kasalxona yoki mehmonxonaga yetib kelishni, sayohatchi sog‘lig‘ini tiklash uchun buyurilgan muolajalar o‘tkazilishini tashkillashtiradi va to‘lab beradi.
Agar sayohatchida COVID-19 aniqlangan bo‘lsa, qaytish chiptasi nima bo‘ladi?
Ilgari xarid qilingan chiptalar kasalxonaga joylashtirish yoki alohidalash tufayli “kuyib ketsa”, Gross Insurance sug‘urta qilingan shaxsni doimiy yashash mamlakatiga qaytishini tashkillashtiradi, ushbu holatda kompaniya agar bu mumkin bo‘lsa, eski chiptani yangisiga almashtirish uchun qo‘shimcha summani to‘lab beradi yoki yangi chiptalarni xarid qilib beradi.
Bunday sug‘urta polisining summasi qaysi mamlakatga borishga, odamlar va mamlakatda turiladigan kunlar soniga bog‘liq. Polis qiymatini kompaniyaning https://gross.uz/ru/product/travel-calc saytida, “Men COVID-19’dan himoyani xohlayman” bandini tanlagan holda, mustaqil ravishda hisoblab chiqarish mumkin.
Eslatib o‘tamiz, Gross Insurance’da mijozlarni qo‘llab-quvvatlash uchun 1166 qisqa raqami orqali dam olish kunlarisiz, sutka davomida kun-u tun amal qiladigan servis xizmati nazarda tutilgan. Operatorlar sug‘urta xizmatlari taqdim etilishi bilan bog‘liq barcha savollarga javob beradi.
Sayt: gross.uz
Instagram: gross.uzb
Facebook: fb.com/grossuz
Telegram: t.me/grossuzb
Telegram-bot: t.me/grossrobot